Fyrri umræða fjárhagsáætlunar Dalabyggðar var í sveitarstjórn í gær , 8. desember . Önnur umræða fer fram 17. desember . Helstu niðurstöður eru þær að gert er ráð fyrir 9 milljóna króna afgangi í samstæðureikningi . Rekstrarniðurstaða samstæðunnar fyrir fjármagnsliði er jákvæð um 38,9 m.kr . Veltufé frá rekstri samstæðunnar er 49,1 m.kr. og er veltufjárhlutfall 1,7 . Helstu forsendur áætlunarinnar eru þær að útsvarstekjur standa í stað og álagningarprósenta verður óbreytt 13,28% . Tekjur frá Jöfnunarsjóði dragast saman um 14% frá endurskoðaðri áætlun 2009 . Þetta þýðir um 30 m.kr. samdrátt í tekjum . Þá gerir sveitarstjórn ráð fyrir að gjaldskrár hækki almennt um 8% og að sveitarsjóður taki 20 m.kr. að láni til nýframkvæmda . Þá er m.a. gert ráð fyrir 5% hækkun launa , vörukaupa og að verðbólga verði 5% .